Juri Alexejewitsch Gagarin

Juri Alexejewitsch Gagarin (; * 9. März 1934 in Kluschino bi Smolensk, Russische SFSR; † 27. März 1968 bi Nowosolowo) weer een Kosmonaut un de eerste Minsch in’t Weltall. Mit de Wostok 1 ümfloog Gagarin den 12. April 1961 de Eer binnen 108 Minuten. Mit düssen Mielensteen för de Sowjetunion is Gagarin internatschonaal beröömt worrn un kreeg veel Mediallien, Titels un Priesen övergeven, daar mang de höögste Uutteken in’t Land Held vun de Sowjetunion.

Gagarin wuss in dat lütte Dörp Kluschino op un weer Geter in ene Staalfabrik. He gung later as Piloot in de Luftstriedkräft vun de Sowjetunioon, deen in Luostari di russisch-norweegsche Grenz un wurr as een vun fiev Kosmonauten för dat swojetsche Ruumfaartprogramm uutsöcht. Na sienen Floog in’n Weltall weer he Baas vun Kosmonautentrainingszentrum, dat later sienen Naam kreeg. He weer ook Afornten för de Sowjetunion un kreeg 1962 enen Seet in Natschonalitätenswojet.

De Floog mit Wostok 1 weer Gagarin sien eenzigen Floog in’n Weltruum. He weer man in de Ersatzmannschop för de Sojus 1, de afstört un sienen Fründ Wladimir Komarow ümbröch. Na dat Malöör het de Sowjetunion em verbaden noch eenmaal in’n Weltruum to flegen, üm dat se bang weren, dat eer Natschonaalheld Gagarin üm’t Leven kamen kunn. Na sien Training an de Schukowski-Militäärakademie för Ingenieuren vun de Luftstriedkräft is Gagarin wedder mit normalen Fleger flagen. He keem avers fiev Weken later üm, as de MiG-15, in de he mit sienen Trainer Wladimir Sergojin seet, bi Kirschatsch afstört is.

 Leben 
Sien Vader weer Timmermann un sien Moder Buersche in een Kolchos. He harr twee Brör un een Süster. 

He hett de Volksschool und Middelschool besöcht un 1951 sien Utbildung as Geeter beend. Bi disse Utbildung is he aber all mit de Flegeree anfungen un is 1955 to de Soldaten gahn (Luftwaffe). 1957 is he Leutnant wurrn un hett de Doktorsche Valentina Gorjatschowa heiraad. 1959 is de Dochter Jelena boren un 1961 sien anner Dochter Galja. 

 Eerster Minsch in Weltruum 

1960 wurr Gagarin as mögelk Kosmonaut utsöcht un hett van März bit Januar 1961 de Utbildung dorför makt. Se hemm hüm dorum nommen, wiels he so’n ruhigen Vertreder weer. He seeg goot ut, aber seggt hett he nich völ.

An 12. April 1961 hett he mit dat Ruumschipp Wostok 1 den eersten Ruumfloog maakt un de Eer in 108 Minüten dree Mal umrund.

Gagarin hett 1963 noch studeert un weer denn Ersatzpilot för dat Ruumschipp Sojus 1, wat afstöört is. De Pilot Wladimir Komarow is dorbi doot bleven. He is denn aber sülvst an 27. März 1968 bi en Afstört van een MIG-15 Floogtüch to Dood kommen.

 Warken 
 Op Russisch 
 . Moskau: Prawda, 1961. – 173 S.
  / N. T. Kotyš, N. A. Melʹnikov. Moskau: Voenizdat, 1962. – 144 S.
  / Ju. A. Gagarin, W. I. Lebedew. Moskau: Molodaja gwardija, 1968. – 96 S.

 Op Hoogdüutsch översett 
 Mein Flug ins All. Kongreß-Verlag, Berlin 1961.
 Der Weg in den Kosmos: Ein Bericht des ersten Kosmonauten der UdSSR, dt. von Hilde Eschwege; Verlag für fremdsprachige Literatur, Moskau 1961.
 mit N. Melnikov und N. Kotyš: Unser Flug in den Kosmos, dt. von Rahel Strassberg; Urania Verlag, Leipzig; Jena; Berlin 1963.
 mit Vladimir V. Lebedev: Ich war der erste Mensch im Weltall: Psychologie und Kosmos, dt. von Herbert von Blanckenhagen; Goldmann Verlag, München 1970.
 mit Vladimir V. Lebedev: Der Sprung ins Weltall, dt. von Friedrich Bergner; Verlag Neues Leben, Berlin 1970, .

 Ehrungen 
Nah hüm is de Asteroid Gagarin nömmt wurrn.

 Literatur 
 Gerhard Kowalski: „Heute 6:07 UT“ – Vor 50 Jahren: Juri Gagarin als erster Mensch im Weltraum. Projekte Verlag Cornelius, Halle 2011, ISBN 978-3-86237-507-3.
 Ludmila Pawlowa-Marinsky: Juri Gagarin Das Leben. Neues Leben, Berlin 2011, ISBN 978-3-355-01784-8.
 Walter Famler, Josef Schuetzenhofer: Im Zeichen des roten Sterns. Zur ikonografischen Kodierung des Kosmospiloten Juri Gagarin. (= Kulturmaschinen Prosaedition). Kulturmaschinen, Berlin 2011, ISBN 978-3-940274-35-9.
 Matthias Schwartz, Kevin Anding, Holt Meyer (Hrsg.): Gagarin als Archivkörper und Erinnerungsfigur. Lang Edition, Frankfort an’n Main 2014, ISBN 978-3-631-63580-3.
 Matthias Schwartz: Gagarin, 12. April 1961, Landeszentrale für politische Bildung Thüringen, Erfurt 2019.
 Stephen Walker: Ins All. Die faszinierende Geschichte vom ersten Flug in den Weltraum, Hoffmann und Campe, Hamborg 2022, ISBN 978-3-455-01088-6.

 Weblenken 
 spacefacts.de: Biografie
 Christian Pinter: "Pojechali" – Los geht's! (deutsch)
 Juri Gagarin. Sein Leben in Bildern (englisch)

 Footnoten 

Gagarin, Juri
Gagarin, Juri
Gagarin, Juri
Gagarin, Juri
Gagarin, Juri